**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

# privind alocarea unor sume din fondul de rezervă al bugetului local al

# Judeţului Cluj în anul 2019

Consiliul Judeţean Cluj întrunit în şedinţă ordinară;

Având în vedere Referatul de aprobare cu nr. 43728/2019 la Proiectul de hotărâre privind alocarea unor sume din fondul de rezervă al bugetului local al Judeţului Cluj în anul 2019, propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 43728/2019 și de Avizele Comisiilor de specialitate nr. 1 și 2;

Ţinând cont de:

* adresele Primarului Comunei Așchileu cu nr. 3672/2019 și nr. 3673/2019;
* adresa Primarului Comunei Mărișel cu nr. 4307/2019;
* adresa Primarului Comunei Ceanu Mare cu nr. 6814/2019;
* adresa Primarului Comunei Sic cu nr. 6216/2019;
* adresa Primarului Comunei Tureni cu nr. 8434/2019;
* adresa Primarului Comunei Cătina cu nr. 3081/2019;

În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu completările ulterioare;
* Legii finanţelor publice locale nr. 273/2006, cu modificările şi completările ulterioare;
* art. 36 alin. (1) și (2) din Legea bugetului de stat pe anul 2019 nr. 50/2019;
* Hotărârii Consiliului Judeţean Cluj nr. 50/2019 privind aprobarea bugetului general propriu al Judeţului Cluj pe anul 2019, cu modificările ulterioare;

Fiind îndeplinite prevederile cuprinse în art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu completările ulterioare;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu completările ulterioare;

**hotărăşte:**

**Art. 1**. Se aprobă alocarea unor sume din fondul de rezervă al bugetului local al Judeţului Cluj în anul 2019, în cuantum de 415 mii lei, pentru următoarele unități administrativ-teritoriale:

a) pentru Comuna Așchileu – suma de 60 mii lei;

b) pentru Comuna Mărișel – suma de 175 mii lei;

c) pentru Comuna Ceanu Mare – suma de 60 mii lei;

d) pentru Comuna Sic – suma de 40 mii lei;

e) pentru Comuna Tureni – suma de 40 mii lei;

f) pentru Comuna Cătina – suma de 40 mii lei.

**Art. 2.** Până la încheierea exercițiului bugetar al anului 2019, unitățile administrativ-teritoriale nominalizate la art. 1 din prezenta hotărâre vor prezenta un raport de justificare a utilizării fondurilor alocate.

**Art. 3**. **(1)** Fondurile alocate vor fi utilizate în scopul pentru care au fost acordate.

**(2)** Ordonatorii principali de credite răspund de modul de utilizare a sumelor alocate potrivit art. 1 în conformitate cu prevederile legale în vigoare.

**(3)** În cazul neutilizării fondurilor alocate potrivit art. 1, sumele primite se vor restitui până la data limită pentru efectuarea operațiunilor prin trezorerie pentru exercițiul bugetar al anului 2019.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe Resurse Umane, în colaborare cu Direcţia Generală Regională a Finanţelor Publice Cluj-Napoca şi comunele Așchileu, Mărișel, Ceanu Mare, Sic, Tureni și Cătina.

**Art. 5.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei Generale Buget-Finanţe Resurse-Umane; Direcţiei Generale Regionale a Finanţelor Publice Cluj-Napoca; comunelor Așchileu, Mărișel, Ceanu Mare, Sic, Tureni și Cătina, și precum şi Prefectului Judeţului Clujşi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet “www.cjcluj.ro”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin Tișe Simona Gaci**

**Nr. 251 din 19 decembrie 2019**

*Prezenta hotărâre a fost adoptată cu 33 voturi “pentru” și 1 consilier județean nu a votat, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință un număr de 34 de consilieri județeni.*